Kari Embretsdatter

Kari Embretsdatter (født 1793, død 1869) var den første jordmoren i Rendalen. Hun kom fra gården Oppstu Kvernnes i Rendalen og ble ferdig på jordmorskolen i Christiania i 1827. 

Embretsdatter giftet seg i 1830 og fikk to barn i ekteskapet. I tillegg fødte hun tvillinger allerede i 1816. Hun virket som jordmor i Rendalen inntil hun som 67 åring fikk avskjed på grunn av alderdomssvakhet. Kari Embretsdatters navn er nevnt flere steder i litteraturen om jordmødre i landet. 

I Hedmark var helsetilbudet begrenset på 1800-tallet og behovet for jordmortjenester stort. Det var 24 bønder i Rendalen som så behovet for en lokal jordmor og som selv tok initiativ til at Embretsdatter fikk finansiert utdannelsen sin. Dette gjorde de ved å skrive et brev til Hedmarken amt i mai 1825 der de forklarte situasjonen med jordmordmangel i bygda samtidig som de anbefalte en slik utdannelse for Kari Embretsdatter. Bøndene var selv villige til å betale for utdannelsen, men den ble trolig betalt av Hedmarkens amt.

Kilder 
 Riksarkivet: Jordmorskolen – første yrkesutdannelse for kvinner

Embretsdatter, Kari
Personer fra Rendalen kommune